钦定古今图书集成/明伦汇编/闺媛典/第073卷 > 张招叔
## 钦定古今图书集成/明伦汇编/闺媛典/第073卷 > 张招叔

按《程乡县志》：“张招叔，邑之西岩，前人，庠生张斗衡孙
女。父母早亡，祖母抚之，年十四，未嫁。丙戌三月，随祖
母避寇于马头寨，被执不从，抽簪献贼曰：‘乞杀我’。贼
强之，遂大骂。贼怒，砍数刀而去。祖母视之，睁目泣曰：
‘不能报祖母恩矣’。祖母曰：‘若此何不勉从’？答曰：‘死无
憾’。索清水一瓯，啜而绝，槁葬于山麓。越七日，乃备棺”
殓，发视，颜色如生。知县王仕云为作《小传》。